বিএনপি ঘরানার ওই বুদ্ধিজীবী যে কথাটি বলেছেন তার সঙ্গে দ্বিমত প্রকাশের সুযোগ আছে বলে মনে হয় না। প্রকৃতই বিএনপি এখন গুলশান কার্যালয়ে অন্তরীণ অবস্থায় আছে। পাশাপাশি নয়া পল্টনের কেন্দ্রীয় কার্যালয়ে আছে বিক্রয় কেন্দ্র হিসেবে। সেখানে বিভিন্ন ধরনের পদ ক্রয় বিক্রয় হয় এমন অভিযোগ প্রায়ই গণমাধ্যমে প্রকাশিত হয়। গণমাধ্যমের সেসব প্রতিবেদনে তৃণমূল পর্যায়ের কর্মীদের অভিযোগেরও উল্লেখ থাকে। কিন্তু সেসব অভিযোগ দলটির নীতি নির্ধারক ও শীর্ষ নেতৃত্বের দৃষ্টি আকর্ষণ করতে পারে বলে মনে হয় না। যদি তা হতো তাহলে অনেক আগেই অনেক অনিয়মের অবসান ঘটতো, দলটিও হাঁটুভাঙা অবস্থা থেকে অন্তত উঠে দাঁড়াতে পারত।